วันนี้มีเรื่องของเมื่ออาทิตย์ก่อนมาเล่าให้ฟังกันค่ะ คือเมื่ออาทิตย์ก่อนเราแวะไปหาเพื่อนที่คอนโดแถวอารีย์ แล้วก็นั่งเม้าท์ยาวกันจนเพลินลืมเวลา ทำให้เรากลับรถไฟฟ้าเที่ยวสุดท้ายไม่ทัน ขณะที่กำลังหงุดหงิดแบบสุดๆ ไม่รู้จะทำยังไง หาที่ลงไม่ได้ ก็นึกขึ้นมาได้ว่าร้านโชคดีต่ำซำสาขาอารีย์นี้เปิด24 ชั่วโมงนี่นา ได้การล่ะ เราก็เลยโทรลากเพื่อนออกมาเม้าต่อ ลงที่ใครไม่ได้ก็ลงที่ของกินเนี่ยแหละ ร้านนี้อยู่ตรงทางขึ้นBTS อารีย์เลยนะคะ อยู่ฝั่งตรงข้ามกับวิลล่า ร้านสีแดงสว่างสดใสเลยเมื่อเพื่อนมาแล้วเราก็สั่งอาหารกัน เพราะว่ามันดึกแล้ว เราเลยสั่งอาหารเบาๆดังนี้ค่ะ อย่างแรกเลยเป็นบักกุดเต๋ร้อนๆบักกุดเต๋เนี่ยเค้าบอกว่ามันคือซี่โครงหมูต้มกับเครื่องยาจีนสารพัดชนิดเลย นอกจากรสชติอร่อยแล้ว เค้ายังว่ามันบำรุงสุขภาพด้วยนะ ชิมดูแล้วกลมกล่อมดีค่ะ เวลาซดน้ำหอมกลิ่นเครื่องยาจีน ซี่โครงก็นิ่มทานไม่ลำบากค่ะ ถัดมาเป็นขนมจีบกุ้งสั่งมากับเพื่อนคนละถาด จะได้ไม่แย่งกัน ฮ่าๆ ถาดนุงมีสามลูกค่ะ เสิร์ฟมาแบบร้อนๆเลยค่ะ แป้งบางดีนะคะ เนื้อกุ้งก็แน่นเต็มคำ ถัดมาเป็นฮะเก๋าขาวๆ มีสามลูกเหมือนกันค่ะ เราว่าฮะเก๋าที่นี่แป้งหนาไปนิดนะคะส่วนไส้รสชาติโอเคค่ะ จานสุดท้ายเป็นอันนี้ ฉ่องพันกุ้งค่ะ เห็นชื่อแปลกๆก็เลยสั่งมา เห็นหน้าตามันครั้งแรกนี่คิดว่าเป็นแฝดกับก๋วยเตี๋ยวหลอดเลยค่ะ แต่ว่าแป้งจะบางกว่า ไส้ที่ให้มาก็แน่นเต็มคำดีค่ะ น้ำราดก็ช่วยให้รสชาติดีขึ้นนะคะ ทำให้มันดูชุ่มฉ่ำแล้วก็ทำให้แป้งดูไม่ชืดเกินไป นอกจากของเราแล้วก็ยังมีของเพื่อนสาวอีกสองสามถาดอย่างข้าวโพดอ่อนแต้มหน้าหมู ดอกขจรใส่กุ้ง แล้วก็ไข่แดงแต้มหน้าหมู ซึ่งนางคอมเฟิมว่าอร่อยเด็ดทุกอย่าง รวมค่าเสียหายคืนนั้นก็ประมาณสามร้อยกว่าบาท ติ่มซำเข่งละประมาณ20-25 บาทนะ ส่วนบักกุดเต๋ประมาณ160บาท รวมๆแล้วเราว่าโอเคเลยนะ ราคาก็ไม่ได้แพงมาก แถมยังเปิด24ชั่วโมงอีก สะดวกดีค่ะ